open-index/open-wikipedia-markdown huggingface dataset:
Julius Hammer

**Julius Christopher Hammer** () var ein norsk prest og stortingsmann frå Bergen. Han var gift med ei dotter av Jacob Neumann.

Hammer var son av Christopher Johannes Hammer (1759-1823), generalvegmeister i Søndre Bergenhus amt. Sjølv vart han student frå Bergens skole i 1815, og cand. theol. i 1824. Året etter vart han utnemnd til sokneprest i Kinn, frå 1830 hadde han same embete i Strandebarm. Den lange perioden 1834 til 1866 var han sokneprest i Haus.

Hammer var 3. representant frå Søndre Bergenhus amt på Stortinget i 1842, medlem av justiskomiteen. Til dei neste fire stortinga var han vekselvis 2. og 3. varamann.

Han døydde 1877 i fødebyen Bergen.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Peder Holtermann

**Peder Christian Tyrholm Holtermann** () var ein  norsk prest og stortingsmann frå Melhus.

Holtermann var son til ein offiser. Sjølv vart han student frå Trondhjems skole i 1821 og cand. theol. i 1827. Han var frå 1828 til 1846 sokneprest i Kvernes, deretter var han residerande kapellan i Vår Frue kirke i Trondheim. Til sist sokneprest i Oppdal 1855-69.

Holtermann var ordførar i Kvernes i fleire år. Etter han hadde flytta frå Oppdal var han i nokre år formann i Trondhjems Arbeiderforening.

Holtermann var 3. representant frå Romsdals amt til Stortinget 1842. Han var då sekretær i gasje- og pensjonskomiteen og medlem av trykkekomiteen.

Han døydde i Trondheim i 1887.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
45th Street

**45th Street** er ein bybanestasjon på Bybanen i Hudson-Bergen. Stasjonen ligg på East 45th Street and Avenue E i Bayonne, og opna 22. april 2000.
Nils Jønsberg

**Nils Jønsberg** () var ein norsk prest, ordførar  og stortingsmann frå Romedal i Hedmark.

Jønsberg var son til ein storbonde. Sjølv vart han student frå Christiania katedralskole i 1827 og cand. theol. i 1831. Han var deretter personellkapellan i Drøbak og lærar ved borgarskulen der. Frå 1835 var han sokneprest i Karlsøy. Sidan var han 1842-55 sokneprest i Skjerstad, 1855-68 i Skogn og 1868-81 i Stokke i Vestfold. 

Jønsberg var 1. representant frå Finmarkens amt på Stortinget i 1842, valkrinsen omfatta både dagens Troms og Finnmark fylke. Han var medlem av budsjettkomiteen. Til Stortinget 1851 hamna han på 2. varamannsplass frå Nordlands amt. Han var ordførar i Skjerstad 1844-48 og 1852-55.

Han døydde i Kristiania i 1885.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Bybanen i Manchester

**Bybanen i Manchester** (engelsk *Manchester Metrolink*) er ein dobbeltspora, elektrisk driven sporveg for persontrafikk i Stor-Manchester, bygd etter bybanestandard.
Body Language Live

***Body Language Live*** er ei DVD-innspeling av Kylie Minogue sin konsert *[[Money Can't Buy]]* i London i november 2003. Minogue framførte songar frå albumet *[[Body Language]]*, i tillegg til dei største hitane sine. DVD-en inneheld òg videoar av «Slow», «Red Blooded Woman» og «Chocolate», ein kort dokumentar, eit galleri med to skjermspararar, fire bakgrunnsbilde og ei lenkje til ein nettstad.

## Sporliste
#«Still Standing»
#«Red Blooded Woman»
#«On a Night Like This»
#«Je t'aime»/«Breathe»
#«After Dark»
#«Chocolate»
#«Can't Get You Out of My Head»
#«Slow»
#«Obsession»
#«In Your Eyes»
#«Secret (Take You Home)»
#«Spinning Around»
#«Love at First Sight»

## Kjelder
* *Denne artikkelen bygger på «[[:en:Body Language Live|Body Language Live]]» frå , den 11. februar 2011.*

## Bakgrunnsstoff
*''Body Language Live'' på Allmusic
*''Body Language Live'' på Allmovie
Siddis kickboxingklubb

**Siddis kickboxingklubb** blei stifta 20.oktober 2002 av Ronny B Hagen, Ivar Varpe, Ellen Dahl og Roger Bøthun.
Siddis kickboxingklubb hadde sitt utspring i Stavanger kickboxing team som blei starta av David Keffle tidleg på 1990-tallt og utøvarar frå andre klubbar (Fana kbk blant anna).

Siddis KBK var etablert som namn eit par år før stiftingsdato og treningane vart haldne på Madlaveien i dei gamle lokala til Toyota midt mellom Madlakrossen og Madlaleiren. Sommaren 2002 flytta klubben til Eiganes Nærmiljøsenter og styrkte samarbeidet med Dingo bokseklubb i form av felles treningslokale, boksering, matter etc.

Pr. 31. desember 2005 var det i alt 82 medlemmer frå 12-40 år og det var iver, treningsglede og godt miljø og klubben fekk fram fleire tallent som hausta pallplasseringar i NC og NM. Klubben var representert i greinene; Lettkontakt, semikontakt og musical forms.

I tida klubben var aktiv var han medlem i NKBF og Rogaland Idrettkrets

Avtalen med Eiganes nærmiljøsenter blei etter kvart sagt opp og skulen ynskte å bruke lokala til andre formål. Etter ein lang kamp med politikarar, og styre og stell var kampen over. Siddis og Dingo gjekk kvar til sitt og Siddis dreiv ei stund vidare i lokale på Hundvåg. Eit par år etter stordomstida med over 80 medlemmer på årsbasis var det over og klubben la ned sitt virke.

## Bakgrunnsstoff
* http://www.siddiskickboxing.com
Bybanen i San Diego

**Bybanen i San Diego** (engelsk: *San Diego Trolley*) er ein dobbeltspora, elektrisk driven sporveg for persontrafikk i California, bygd etter bybanestandard.
Bybanen i Dublin

**Bybanen i Dublin** (Luas, engelsk: *Dublin Light Rail System*) er ein dobbeltspora, elektrisk driven sporveg for persontrafikk i Dublin, bygd etter bybanestandard.
Giving You Up

«**Giving You Up**» er ein dansepopsong framført av den australske songaren Kylie Minogue for samlealbumet *[[Ultimate Kylie]]* (2004). Han vart utgjeven som andresingelen frå albumet i mars 2005 til blanda kritikkar. Songen vart òg den siste singel til Minogue før kampen hennar mot brystkreft. Den neste utgjevinga hennar kom vel to år seinare, seint i 2007.

## Utgjeving og listeplasseringar
«Giving You Up» vart skriven og innspelt i løpet av sommaren 2004 i London av Minogue og Xenomania for samlealbumet *[[Ultimate Kylie]]*. Songen vart utgjeven 28. mars 2005 i ulike format over heile verda. I Australia vart singelen utgjeve som ei dobbel A-side med «Made of Glass» den 11. april 2005 og avgrensa til 25&nbsp;000 eksemplar. 

Singlen nådde nummer seks på UK Singles Chart den 4. april 2005, og blei på hitlista i åtte veker. Songen nådde nummer tjue i Irland og nummer 27 i Tyskland. «Giving You Up» vart òg i stor grad vellykka andre stader, og nådde førsteplass i Portugal og Topp 20 i Danmark, Finland, Hellas, Spania og Ukraina. I Australia debuterte songen på åttendeplassen og var på Topp 50 i sju veker.

## Format og sporliste
;Europeisk CD 1
#«Giving You Up» – 3:31
#«Made of Glass» – 3:12

;Europeisk CD 2
#«Giving You Up» – 3:31
#«Giving You Up» (Riton Re-Rub Dub) – 6:31
#«Giving You Up» (Alter Ego Remix) – 6:32
#«Giving You Up» (Video)

;Tysk CD
#«Giving You Up» – 3:31
#«Your Disco Needs You» (Almighty Mix Edit) – 3:29
#«Your Disco Needs You» (Video)

;Australsk CD
#«Giving You Up» – 3:31
#«Made of Glass» – 3:12
#«Giving You Up» (Riton Re-Rub Vox) – 6:31
#«Giving You Up» (Alter Ego Dub) – 6:32
#«Giving You Up» (Video)

## Topplisteplasseringar

## Kjelder
**Denne artikkelen bygger på «[[:nb:Giving You Up|Giving You Up]]» frå , den 11. februar 2011.*
** oppgav desse kjeldene:*

## Bakgrunnsstoff
*Den offisielle nettsida for Kylie Minogue
*Songteksten på MetroLyrics
Bybanen i Houston

**Bybanen i Houston** (engelsk: *METRORail*) er ein dobbeltspora, elektrisk driven sporveg for persontrafikk i Houston, bygd etter bybanestandard.
Trikken i Bergen

**Trikken i Bergen** var ein dobbeltspora, elektrisk driven sporveg for persontrafikk i Bergen frå 1897 til 1965. AS Bergens Elektriske Sporvei, som opphavleg i stor grad var eigd av tyskarar, stod for bygging av liner og drifta av trikkane. Utgangspunktet for linenettet var Småstrandgaten i sentrum, og herfrå greina linenettet seg ut i tre hovudliner med endehaldeplassar i Sandviken, ved Nygårdsbroen og på Kalfartoppen, og med to stutte sideliner til Bradbenken og Sukkerhusbryggen, som vart teke ut av drift allereie i 1910. I 1911 vart det opna ei heilt ny line til Møhlenpris. 

Sporvegsnettet hadde si største utstrekning i 1932 med linene 1, Sandviken – Torget – Småstrandgaten – Minde, 2, C. Sundts gate – Småstrandgaten – Fridalen, 3, Tyskebryggen – Torget – Møhlenpris, 4, Nordnes – Småstrandgaten.

Hovudaksjonæren i Bergens Elektriske Sporvei, Aktieselskabet, var tyske Union Elektricitäts Gesellschaft (overteke av AEG i 1904), som òg leverte trikkane. Skipsreiar Haakon J. Wallem kjøpte dei tyske aksjane i 1916, og i 1917 vart selskapet overteke av Bergen kommune og fekk namnet Bergens Sporvei. I 1973 vart namnet A/S Bergen Sporvei, men då var det slutt på all sporvegsdrift i Bergen, så selskapet hadde vorte eit buss-selskap.

Etter at trikkedrifta vart lagt ned i 1965, vart berre 400 meter av skjenegangen og straumleidninga på Møhlenpris teke vare på. I samband med at Bergens Tekniske Museum på Møhlenpris ynskjer å køyre museumstrikk i byen, har den «idealistiske organisasjonen» Bergens Elektriske Sporvei arbeidd for at lina gradvis skulle verte lengre etter kvart som ein har fått brukte skjener frå Trondheim. Trikken går no nokre turar på denne lina om sommaren som ein sommarattraksjon.

## Bakgrunnsstoff
*Internettsidene til den «idealistiske organisasjonen» Bergens Elektriske Sporvei
*Bergen byleksikon: Bergens Elektriske Sporvei
By:larm

**by:Larm** er ein norsk musikkonferanse og -festival som vart arrangert fyrste gongen i 1998 i Trondheim. Konferansen vert halden kvart år i februar og byter arrengementsby for kvart år. Han kan likevel koma til å bli verande i Oslo dei neste åra. by:Larm er den største musikk-kongressen i Skandinavia.

Arrangementet går over tre dagar og består av seminar, føredrag og workshops på dagtid og konsertar på kveldstid. På konsertane får nye og ukjende band presentert seg, og fleire band har fått gjennombrotet sitt etter opptreden på by:Larm. Om lag 800 bransjefolk frå Noreg, resten av Skandinavia og andre land deltek på arrangementet og ved festivalen i 2009 deltok om lag 140 band/artistar fordelt på 500 konsertar.

by:Larm samarbeider med musikkonkurransen Zoom Urørt, som pleier å starta den årlege noregsturnen sin i samband med arrangementet. I 2003 og 2004 samarbeidde konferansen også med Alarmprisen.

Hovudadministrasjonen er basert i Oslo. I tillegg vert det kvart år oppretta lokaladministrasjon i vertsbyen. Under by:Larm 2008 i Oslo 21.-23. februar vart det for fyrste gong utdelt eit stipend under namnet Statoil-stipendet. Stipendet på 800 000 kroner er sponsa av Statoil og har som formål å gje unge talent større høve til å marknadsføra og markera seg internasjonalt. Mottakarar av stipendet har vore Ida Maria (2008), Mathias Eick (2009) og Ingrid Olava (2010).

Inntil 2008 forsikra by:Larm-leiinga at by:Larm aldri skulle skipast i hovudstaden, men måtte gå tilbake på den forsikringa. Etter arrangementa i 2006 og 2007 var by:Larm teknisk konkurs, men det gjekk økonomisk betre då dei valde å halda festivalen i Oslo i 2008

## Arrangementsbyar
* 1998: Trondheim
* 1999: Stavanger
* 2000: Bergen
* 2001: Tromsø
* 2002: Kristiansand
* 2003: Trondheim
* 2004: Bergen
* 2005: Stavanger
* 2006: Tromsø
* 2007: Trondheim
* 2008 og seinare: Oslo

## Kjelder

**Denne artikkelen bygger på «[[:nb:By:larm|By:larm]]» frå ,  den 12. februar 2011.*  

## Bakgrunnsstoff
*
Zoom Urørt

**Zoom Urørt** er ein årleg musikkonkurranse der norske usignerte band og artistar vert plukka ut til ein månadslang Noregsturné. Konseptet vart starta av utestaden So What! i Oslo i 1996 under namnet **Zoom**. Føremålet var å setja fokus på nye artistar som fortente merksemd. Zoom Urørt vert i dag av uavhengige klubbar i Noreg i samarbeid med NRK Urørt og Norgesnettet. 

## Historikk

Dei fyrste åra bestod Zoom av å presentera to eller tre band på So What! annankvar tysdag. Under Zoom 1997 vart det plukka ut tre artistar som fekk delta på den fyrste Zoom-turneen våren 1998. Etter kvart blei klubbar og utestader i Tromsø, Bodø, Trondheim, Bergen, Stavanger og Kristiansand også med i Zoom-konseptet. I dei ulike byane blir det arrangert lokale delfinalar, gjerne over fleire dagar, der det blir plukket ut eitt eller fleire band frå kvar stad til ein nasjonal finale som vert halden over fleire dagar. Finalen vart arrangert på So What! fram til utestaden la ned i 2003. Etter det har finalen vorte halden på *John Dee Live Club & Pub* i Oslo (2003), *Blæst* i Trondheim (2004) og sidan 2005 på *Garage* i Oslo.

Den fyrste Zoom-turneen gjekk til England i mars 1998 der han hadde tre stopp. Året etter blei turnéen utvida til Noreg der det var fem stopp i tillegg til fem stopp i England / Skottland. I 2000 hadde turneen over tjue konsertar i Noreg, Skottland og England. I 2002 og 2003 vitja turneen også Popkomm-festivalen i Tyskland. Sidan 2004 har ein berre hatt konsertar i Noreg under turnéen. Turnéen pågår normalt over rundt ein månad med rundt 20 konsertar. Sidan 2000 har  vore ein fast stoppestad under turneen. 

Før Zoom 2005 inngjekk Zoom eit samarbeid med NRK Urørt og endra namn til Zoom Urørt. Talet på årlege vinnarar blei samtidig redusert frå tre til to, og i staden blir det no plukka ut ulike lokale band brukt som oppvarmingsband under turneen.    

## Vinnarar av Zoom Urørt
* 1996: *The White Birch*, *Peachfuzz*
* 1997: *Bogus Blimp*, *Perculator*, *The Chairs*
* 1998: Ricochets, *Salvatore*, *Fab Foursome* 
* 1999: *Påsan* feat. *Martine & Mirejam*, *Bronco Busters* 
* 2000: Silver, Furia, *Libido*
* 2001: The Jessica Fletchers, *Camaros*, Surferosa
* 2002: *Helldorado*, *x.lover*, *Nicolai*, Johndoe
* 2003: Silence the Foe, Mayflies, 120 Days
* 2004: Purified in Blood, *Rumble in Rhodos*, *Vishnu*
* 2005: Heroes & Zeros, The Fernets
* 2006: Ida Maria, *Cables* 
* 2007: Gerilja, Sigh & Explode
* 2009: Norma Sass
* 2010: Musikkgruppa Jack Dalton

Den britiske gruppa *Knee-high* deltok saman med vinnarane frå 1999 under turneen i 2000. 

Andre band som har delteke på Zoom tidlegare år er Madrugada, Bigbang og Jaga Jazzist.

## Kjelder

* Artikkelen er omsett frå Bokmålswikipedia, 12. februar 2011.

## Bakgrunnsstoff
* Samleside for Zoom Urørt hos NRK Urørt 
* Turné-historikk hjå Norgesnettet
Bybanen i Minneapolis

**Bybanen i Minneapolis** (engelsk: *Hiawatha Line*) er ein dobbeltspora, elektrisk driven sporveg for persontrafikk i Minneapolis, bygd etter bybanestandard.
T-banen i Vancouver

**T-banen i Vancouver** (engelsk: *SkyTrain*) er ein elektrisk driven sporveg for persontrafikk i Vancouver.
Den dansk-tyske krigen

**Den dansk-tyske krigen** i 1864 var ein krig med Danmark på ei side og Preussen alliert med Austerrike på den andre om kontrollen over hertugdøma Slesvig og Holstein. Krigen enda med at Danmark tapte hertugdøma.

## Kjelder


*
**Denne artikkelen bygger på «[[:nb:Andre slesvigske krig|Andre slesvigske krig]]» frå ,  den 12. februar 2011.*  


## Bakgrunnsstoff
*
Eurovision Song Contest 1976

**Eurovision Song Contest 1976** (**ESC 1976**) var den 21. gongen Eurovision Song Contest blei arrangert. Konkurransen blei halden i Congresgebouw i Haag i Nederland. Finalen fann stad laurdag 3. april. Storbritannia vann konkurransen med songen «Save Your Kisses for Me», framført av Brotherhood of Man på engelsk.

Liechtenstein ynskte å delta i Eurovision Song Contest dette året, men fekk ikkje løyve fordi landet ikkje hadde eigen kringkastar. Det liechtensteinske bidraget i konkurransen ville ha vore «My Little Cowboy» av Biggi Bachmann. Malta valde Enzo Guzman og «Sing Your Song, Country Boy» som sitt bidrag for deretter å trekkje seg frå konkurransen av ukjende årsaker.

Det greske bidraget var kontroversielt sidan det handla om Tyrkia sin okkupasjon av Nord-Kypros. Hellas hadde trekt seg frå konkurransen året før nettopp på grunn av denne okkupasjonen. Sverige trekte seg frå konkurransen, av di Sveriges Radio ikkje hadde råd til å arrangere konkurransen om dei skulle vinna to gonger på rad. Det hadde også vore demonstrasjonar i Sverige mot konkurransen. Som følgje av dette blei det seinare introdusert ein regel som krev at alle kringkastarane i vertslandet må vere med og bidra økonomisk til arrangøren av konkurransen.

## Bidraga

### Finale
* Finalen blei halden den 3. april 1976 i Congresgebouw.
* Storbritannia vann konkurransen for tredje gong.
* Noreg sitt bidrag, Mata Hari av Anne-Karine Strøm kom på sisteplass med sju poeng.
* Ein funksjonær fekk ikkje med seg dei fire poenga Frankrike gav Jugoslavia under avstemminga. Viss ein reknar desse poenga med, kom Jugoslavia på 17. plass med 10 poeng. Ulike kjelder uttaler seg forskjellig om desse poenga skal reknast med eller ikkje. Dei offisielle EBU-resultata ignorerer dei.

## Kjelder

**Denne artikkelen bygger på «[[:nb:Eurovision Song Contest 1976|ESC 1976]]» og «[[:en:Eurovision Song Contest 1976|ESC 1976]]» frå  og [http://www.vg.no/musikk/grand-prix/artikkel.php?artid=10007462 VG.no],  den 12. februar 2011.*
Engelsk fullblodshest

**Engelsk fullblodshest** er ein hesterase som vart utvikla på dei britiske øyane. Engelsk fullblodshest går for å vere den raskaste hesterasen i verda. 
## Raseskildring
Rasen er bygd for fart og gemyttet kan vere noko nervøst. Arabarhestpreget er tydeleg. Ein typisk engelsk fullblodshest har lange bein og kraftig brystkasse. Mankehøgda kan variere, men ligg i gjennomsnitt rundt 165 cm.  
## Historie
Engelsk fullblodshest vart til ved at arabarhingstar vart kryssa med britiske blandingshopper. Dei tre innførde arabarhestane som la grunnlaget for rasen var *The Byerly turk*, *The Darley Arabian* og *The Godolphin Arabian.* Målet var å utvikle ein rask hestetype som eigna seg til galopplaup. Stamboka for engelsk fullblodshest vart oppretta i 1791.
## Førekomst
I dag førekjem rasen i store delar av verda. USA og Australia er dei landa som har flest eksemplar av engelsk fullblodshest. 
## Bruk
Engelsk fullblodshest vert fyrst og fremst nytta i hestesport som galopplaup.

## Kjelder
*Store Norske Leksikon om engelsk fullblodshest
*Norsk forening for fullblodsavl
*Hesteplassen.no om engelsk fullblodshest

## Bakgrunnsstoff
Fredrik Schiørn

**Fredrik Sigismund Schiørn** () var ein norsk prest og stortingsmann frå Skedsmo.

Schiørn var son til ein offiser. Han vart student i 1848 og cand. theol. i 1854. Deretter var han lærar på Kongsberg og privatlærar i Rødenes, frå 1859 personalkapellan i Balestrand. Frå 1868 til 1883 var han sokneprest i Varteig, sidan var han sokneprest i Våle i Vestfold. Også medlem av forlikskommisjonen i Våle frå 1889.

Schiørn representerte Sarpsborg på Stortinget 1880-82 og 1883-85. I begge periodane var han medlem av protokollkomiteen. Han slutta seg til Høgre då dette partiet vart skipa i 1884.

Schiørn døydde i Tønsberg i 1908.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Ole Thomesen

**Ole Thomesen** () var ein norsk sakførar og stortingsmann frå Kragerø. Han melde seg inn i Venstre si partiforeining då denne vart danna i 1883.

Far til Thomesen var kjøpmann, og han tenkte sjølv å verte handelsmann. Han vart student i 1837 og cand. jur. i 1843. Sidan var han sakførar i Vågå og fullmektig hos ein prokurator på Lillehammer. Han kjøpte ein gard på Fåberg som han på ti år dreiv mykje opp i salsverdi. På slutten av 1850-talet danna han eit dampskipsselskap som tok opp konkurransen på Mjøsa med «Det oplandske dampskibsselskab». Frå 1868 var han assessor (dommar) ved byretten i Christiania. Thomesen var sorenskrivar i Nedre Telemarken frå 1874 til -92. Han var då busett på Gvarv.

Thomesen representerte Bratsbergs amt på Stortinget frå 1877 til 1891. Han var medlem av næringskomite nr 2 i 1877-78, formann i same 1883-88 og atter medlem 1889-91. Elles var han medlem av valkomiteen 1879-88, av fullmaktskomiteen 1880-88, formann i protokollkomiteen 1880-82. Thomesen var medlem av Lagtinget i dei to bolkane 1883-85 og 1886-88, under riksretten mot Selmer-ministeriet i 1883-84 vart han skoten ut. På eit folkemøte i Telemark i 1888 kom han med ytringar om statsministeren, Johan Sverdrup, som kongen fann æreskjellande. Protokollkomiteen handsama saka i 1889, og kritiserte Thomesen, men utan det kom til åtgjerder.

Thomesen busette seg etter 1892 i Sandvika i Bærum, der han døydde i 1905.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Even Rejerson

**Even Rejerson** () var ein norsk lærar og stortingsmann frå Laudal i Vest-Agder.

Rejerson var son til ein bonde på garden Fidje i Laudal. Han gjekk ut frå Holt seminar i 1846 og var dei neste seks åra lærar i Holum. 1852/53 underviste han ved døveinstituttet i Kristiansand og var så lærar i Mandal 1854-56. Den lange perioden frå 1856 til 1888 var han lærar og kyrkjesongar i Holum. Etter han fram til 1876 hadde budd på skulegarden i bygda, busette han seg sin eigen gard, Kaddeland. Frå 1887 vart han statsrevisor.

Han var medlem av heradsstyret i Holum frå 1866 til -89. Fire av åra var han ordførar i heradet, 18 år varaordførar. Dessutan forlikskommissær med mange kommunale verv.

Rejerson representerte Lister og Mandals amt på Stortinget i seks samanhengande valbolkar, 1871-1888. Heile tida var han medlem av protokollkomiteen, sekretær i komiteen frå 1880. Han vart medlem av Venstre si partiforeining då denne vart skipa i 1884.

Han døydde i Kristiania i 1890.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Jonas Ueland

**Jonas Mikal Olsson Ueland** () var ein gardbrukar, lensmann og stortingsmann frå Heskestad i Rogaland. Ole Gabriel Ueland var far hans, Gabriel Olsson Ueland ein bror.

Ueland var frå 1852 gardbrukar på Hetland i heimbygda Heskestad. Frå 1871 til han døydde var han i tillegg lensmann i Heskestad. I årevis var han medlem av heradsstyret, forlikskommisjonen og kasserar i den lokale sparebanken.

Ueland møtte på Stortinget fyrste gongen 8. mars 1880 som 1. varamann frå Stavanger amt. Han møtte då i staden for broren Gabriel, som var permittert resten av perioden 1880-82. Frå 1883 til 1900 hadde han fast plass på Stortinget for amtet. 1880-82 var han medlem av gasje- og pensjonskomiteen, sekretær i same komiteen 1883-91, sidan 1891 formann i komiteen til han forlet Stortinget. Han var medlem av Lagtinget 1883-88, sekretær 1889-93, frå 1893 til -97 atter medlem. Elles var han medlem av valkomiteen frå 1886, av fullmaktskomiteen frå 1890. Han var medlem av den kongelege kommisjonen om pensjonslov av 1896.

Han døydde på garden sin i Heskestad i 1913.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Candelaria

**Candelaria** er ein by sør på øya Tenerife, ei av Kanariøyane i Spania. Han ligg 20 km frå Santa Cruz de Tenerife, hovudstaden på øya. Byen har kring  innbyggjarar og er et religiøst sentrum og pilegrimsmål for katolikkar frå alle Kanariøyane. Jomfrua av Candelaria (på spansk *Virgen de la Candelaria*) er vernehelgen for øyane og er knytt til kyrkjebygget Basilica de Nuestra Señora de la Candelaria. Det er årleg to høgtider der ein feirar jomfrua; 2. februar og 14-15. august, der den siste er den mest fargesprakande med tilreisande frå alle kanariske øyane.

## Basilica de Candelaria

Jomfrua av Candelaria er vernehelgen for Kanariøyane. Basilikaen vigd henne, *Basílica y Real Santuario Mariano de Nuestra Señora de la Candelaria* eller kortare *Basílica de la Candelaria*, ligg i Candelaria og stod ferdig i 1959. Dette er ei av dei største kyrkjene i heile Spania, med plass til  menneske. Den 24. januar 2011 gav pave Benedikt XVI henne offisielt tildelt tittelen «Minor Basilica».

## Bakgrunnsstoff
* Offisiell nettstad for Candelaria
Kloakk i zoologi

**Kloakk** sikter innan anatomi til ein felles opning for alle fordøyingsprodukt og forplantningsprodukt. Kloakkopning finst mellom anna hjå fuglar, amfibiar, haiar, lungefisk og nokre få pattedyr, som kloakkdyra. Pattedyr med morkake har derimot ikkje kloakk. 

Dei fleste virvellause dyr har også ein felles opning for fordøyingsprodukt og forplantningsprodukt, men vanlegvis vert ikkje denne omtala som kloakk.

## Kjelder


**Denne artikkelen bygger på «[[:nb:Kloakk (zoologi)|Kloakk (zoologi)]]» frå , den 12. februar 2011.*
Kjønnscelle

Ei **kjønnscelle** eller **gamet** er ei haploid celle som kan gje opphav til eit nytt individ. For at dette skal kunne skje, må kjønnscella smelte saman med ei anna kjønnscelle. Dette vert kalla befruktning og resulterer i ei diploid celle (*[[zygote]]*).

I artar som har kjønn, kan berre kjønnsceller av motsett kjønn smelte saman. Kjønnsceller kan ha lik (*isogami*) eller ulik storleik (*anisogami*). Om den største kjønnscella er (nesten) urørleg, vert systemet kalla *oogami*. Den store kjønnscella vert då kalla eggcelle, og den vesle sædcelle.

## Sjå òg
* Sædcelle
* Eggcelle 
* Forplantning 
* Kjønn

## Kjelder

**Denne artikkelen bygger på «[[:nb:Kjønnscelle|Kjønnscelle]]» frå ,  den 12. februar 2011.*
Racibórz

**Racibórz** (tysk *Ratibor*) er ein by sør i Polen i Schlesiske voivodskap, nær grensa til Tsjekkia, med om lag 56&nbsp;484 innbyggjarar. Han er ein del av Schlesiske voivodskap (sidan 1999) og tidlegare ein del av Katowice voivodskap (1975–1998).

Racibórz vart først nemnd i skriftlege kjelder i 1108.

## Kjelder

## Bakgrunnsstoff

*
Johan Holmesland

**Peder Johan Pedersson Holmesland** () var ein norsk gardbrukar, utskiftingsmann og stortingsmann frå Holum i Vest-Agder. Søren Jaabæk og Simon Holmesland var brørne hans.

Holmesland gjekk 1850-52 landbruksskulen i Lister og Mandals amt. Han var 1853-57 amtsagronom i engvatning i Lister og Mandals amt, sidan utskiftingsformann i amtet frå 1859 til 1908. Han var gardbrukar i Søgne 1863-92.

1879-87 var Holmesland medlem av heradsstyret i Holum, 1892-94 formann i amtsskattekommisjonen. Åra 1892-1904 formann i kommunikasjonskomiteen Kristiansand-Eigersund, og var også formann i fellesskomiteen for vestlandsbanen. Elles var han medlem av ei rekke av offentlege komitear og utval, mellom anna formann i Verdalskomiteen frå 1900.

Johan Holmesland representerte Lister og Mandals amt på Stortinget frå 1880 til 1891. Han var i 1880-82 medlem av justiskomiteen, dei neste to valperiodane av vegkomiteen. Holmesland var også medlem av vegkomiteen i 1889, og formann i same 1890-91. Denne siste perioden hans på Stortinget, 1889-91, var han også medlem av valkomiteen.

## Kjelder

* 
* 
* 

## Bakgrunnsstoff
* Arkiv etter Johan Holmesland hjå Statsarkivet i Kristiansand
Julius Olsen

**Johan Julius Olsen** () var ein norsk sjømann, skipsreiar og gardbrukar frå Vanse i Vest-Agder.

Olsen var fødd på garden Helvik i Vanse, far hans var gardbrukar og sjømann. Sjølv reiste han til sjøs frå 1847, som skipper frå 1853. I 1871 slo hans seg ned på garden Kjørrefjord i Vanse, vart skipsreiar og dreiv garden. Garden hadde han kjøpt i 1864. Åra 1899-1905 var han medlem av riksskattekommisjonen, då busett i Kristiania.

Olsen var medlem av heradsstyret i Vanse, ordførar 1877-89. Han var medlem av amtsutvalet, og styremedlem i Noregs Bank si avdeling i Kristiansand frå 1898. Elles var han medlem av kongelege kommisjonar om navigasjonslova (1884) og om tollova (1898).

Olsen representerte Lister og Mandals amt på Stortinget 1880-88 og 1892-97. Dei fyrste ni sesjonane var han medlem av næringskomite nr 1. Også dei to siste sesjonane var han medlem av næringskomite nr 1, men òg av valkomiteen. I tillegg var han i 1893 medlem av kontraktørkomiteen, 1894 av konsulatkomiteen og 1897 av fullmaktskomiteen.

Olsen døydde på garden sin i Vanse i 1907.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Eurovision (fleirtyding)

**Eurovision** kan visa til:

* Eurovision, ein del av Den europeiske kringkastingsunionen
* Eurovision Song Contest
* Junior Eurovision Song Contest
* Eurovision Dance Contest
* Eurovision Young Dancers 
* Eurovision Young Musicians
* Eurovision Talent Contest
* Eurovision.tv
* «Euro-Vision», song av Télex og det belgiske bidraget i Eurovision Song Contest 1980

## Sjå òg
* Asiavision (fleirtyding)
* Türçevizyon
Put Yourself in My Place

«**Put Yourself in My Place**» er ein song av Kylie Minogue, utgjeven som den andre singelen frå albumet hennar *[[Albumet Kylie Minogue|Kylie Minogue]]*. Singelen vart utgjeven den 14. november 1994 og var skriven og produsert av Jimmy Harry.

## Musikkvideo
Musikkvideoen vart ein suksess. Her gjenskapte Minogue den innleiande sekvensen frå Jane Fonda-filmen *Barbarella*. Videoen vann prisen for «Best Australian Video» på ARIA Music Awards i 1995. 

## Formater og sporliste
;CD 1
#«Put Yourself in My Place» – 3:37
#«Put Yourself in My Place» (Dan's Quiet Storm Extended Mix) – 5:48
#«Put Yourself in My Place» (Dan's Quiet Storm Club Mix) – 7:03
#«Confide in Me» (Phillip Damien Mix) – 6:25

;CD 2
#«Put Yourself in My Place» (Radio Edit) – 4:12
#«Put Yourself in My Place» (Driza-Bone Mix) – 4:50
#«Put Yourself in My Place» (All-Stars Mix) – 4:54
#«Where Is the Feeling» (Morales Mix) – 9:55

## Kjelder

* *Denne artikkelen bygger på «[[:nb:Put Yourself in My Place|Put Yourself in My Place]]» frå .*

## Bakgrunnsstoff
*''Put Yourself in My Place'' på Allmusic
Where Is the Feeling?

«**Where Is the Feeling?**» er ein song av Kylie Minogue, utgjeven som den tredje og siste singelen frå albumet *[[Kylie Minogue av Kylie Minogue|Kylie Minogue]]* (1994). Singelen vart utgjeven den 10. juli 1995 og var produsert av Steve Anderson og Dave Seaman.

## Utgjeving og listeplasseringar
Songen var opphavleg ein klubbhit og var fyrst planlagt som den andre singelen frå albumet, sjølv om han opphavleg nesten ikkje blei teken med på albumet. Utgjevinga vart først utsett før utgjevinga av «Put Yourself in My Place» og deretter utsett frå april til juli medan Minogue avslutta innspelinga av ein film.

I Storbritannia debuterte songen på 16. plass på UK Singles Chart og seinare nådde 33. plass med tre veker på hitlistene.

## Formater og sporliste
;CD single
#"Where Is the Feeling?" (BIR Dolphin Mix) – 4:11
#"Where Is the Feeling?" (BIR Soundtrack) – 13:28
#"Where Is the Feeling?" (Da Klubb Feelin Mix) – 10:48
#"Where Is the Feeling?" (Morales Mix Edit) – 6:12
#"Where Is the Feeling?" (BIR Bish Bosh Mix) – 4:48

;Kassett-single
#"Where Is the Feeling?" (BIR Dolphin Mix) – 4:11
#"Where Is the Feeling?" (BIR Bish Bosh Mix Edit) – 4:48

;Australsk kassett-single
#"Where Is the Feeling?" (BIR Dolphin Mix) – 4:11
#"Where Is the Feeling?" (BIR Soundtrack) – 13:28
#"Where Is the Feeling?" (Da Klubb Feelin Mix) – 10:48
#"Where Is the Feeling?" (Morales Mix Edit) – 6:12
#"Where Is the Feeling?" (BIR Bish Bosh Mix) – 4:48

## Topplisteplasseringar

## Kjelder
**Denne artikkelen bygger på «[[:nb:Where Is the Feeling?|Where Is the Feeling?]]» frå , den 13. februar 2011.*

## Bakgrunnsstoff
*Songteksten på MetroLyrics
Ricky Martin

**Enrique Martín Morales**, kjend som **Ricky Martin** () er ein puertoricansk popmusikar og skodespelar som oppnådde stor internasjonal merksemd og popularitet med hitsongar som «Livin' la Vida Loca», «She Bangs» og fleire album. Martin var fyrst medlem av gutegruppa Menudo og etter 1991 som soloartist.

I løpet av sin musikalske karriere har han selt over 60 millionar album over heile verda. Martin har fleire gongar blitt nominert til ein av dei «50 vakraste personane i verda» av blad som *People magazine* og spanskspråklege *People en Español* mellom 2000 og 2006.

Han grunnla den veldedige organisasjonen Ricky Martin Foundation (spansk *Fundación Ricky Martin*), som arbeider for levevilkåra til barn, i 1997.

## Privatliv
I august 2008 blei Ricky Martin far til tvillinggutar ved hjelp av ei surrogatmor. Han stod i 2010 fram som homofil på den offisielle nettstaden sin.

## Album

* *Ricky Martin* (1991)
* *Me Amarás* (1993)
* *A Medio Vivir* (1995)
* *Vuelve* (1998)
* *Ricky Martin* (1999)
* *Sound Loaded* (2000)
* *Almas del Silencio* (2003)
* *Life* (2005)
* *Música + Alma + Sexo* (2011)
* *A Quien Quiera Esuchar* (2015)
## Kjelder


* *Denne artikkelen byggjer på «[[:nb:Ricky Martin|Ricky Martin]]» frå , den 13. februar 2011.* 


## Bakgrunnsstoff

*
Anna Gavalda

**Anna Gavalda** () er ein fransk lærar og prislønt forfattar.

Gavalda blei fødd i Boulogne-Billancourt i Hauts-de-Seine ved Paris, men familien flytta frå forstaden til landlegare omgjevnader i Eure-et-Loir der ho voks opp to brør og ei syster. Etter at foreldra skilde lag blei ho send til ein katolsk jenteskule, Saint-Esprit à Saint-Cloud. Ho gjekk deretter på Lycée Molière i Paris før ho tok ein mastergrad ved Sorbonne.

Medan ho arbeidde som fransklærar på ein vidaregåande skole, debuterte Gavalda med ei novellesamling under tittelen *Je voudrais que quelqu'un m'attende quelque* i 1999. Boka blei både ein kritikar- og salssuksess, ho selde meir enn 750&nbsp;000 eksemplar i heimlandet Frankrike og vann «Grand Prix RTL-Lire» i år 2000. Boka blei omsett til mange språk, inkludert norsk (*Eg vil at nokon skal vente på meg*) og selde i tjuesju land til saman. Boka fekk mykje ros og er vald ut på bibliotek og skolar over heile verda på fleire språk. 

Gavalda sin første roman, *Je l'aimais* (*Eg elska ho*) blei gjeven ut i Frankrike i februar 2002 og seinare same år på norsk. Inspirert av sviket i eige ekteskap, blei også denne boka ein stor litterær suksess og ein bestseljar, og blei etterfølgt av den korte barneboka *35 kilos d'espoir* (*35 kilo med håp*).

I 2004 kom den tredje romanen hennar, *Ensemble c'est tout*, (*Saman er ein mindre aleine*). Han skildrar livet til fire menneske som bur i eit husvære, ein kjempande ung kunstnar som arbeider som reingjerar om natta, ein ung aristokratisk mistilpassa postkortseljar, ein kokk og ei eldre bestemor. Denne boka, på 600 sider, er ein bestseljar i Frankrike og er blitt omsett til nær 40 språk.

Fram til 2007 var bøkene seld i meir enn 3 millionar eksemplar i Frankrike. *Ensemble c'est tout* blei skapt om til ein vellykka film i 2007 av Claude Berri, med Audrey Tautou og Guillaume Canet. Den første romanen, *Eg elska ho*, blei filma i 2009 av Zabou Breitman.

Gavalda er skilt, mor til to og bur i byen Melun i Seine-et-Marne, ca. 50 km søraust for Paris. I tillegg til å skrive romanar, medverkar ho òg i magasinet Elle.

## Verk
Den første boka er omsett til norsk av Ragnar Hovland, dei fem neste av Tove Bakke.

* 1999 – *Je voudrais que quelqu'un m'attende quelque part* (*Eg vil at nokon skal vente på meg*, 2001)
* 2002 – *35 kilos d'espoir* (*35 kilo med håp*, 2008)
* 2002 – *Je l'aimais* (*Eg elska ho*)
* 2005 – *Ensemble, c'est tout* (*Saman er ein mindre aleine*)
* 2008 – *La Consolante* (*Lykka er ein sjeldan fugl*, 2009)
* 2009 – *L'Échappée belle* (*Ein vakker dag*, 2010)

## Kjelder

* *Denne artikkelen byggjer på «[[:en:Anna Gavalda|Anna Gavalda]]» frå , den 14. februar 2011*
 
* 
* 
### Referansar
Hundreårets 100 bøker etter Le Monde

**Hundreårets 100 bøker** er ei liste over dei hundre beste bøkene frå det tjuande hundreåret, etter parisaravisa Le Monde. Lista vart laga våren 1999 gjennom ei gallupundersøking. 17.000 franskmenn deltok i undersøkinga, som stilte spørsmålet: «Kva for bøker har vorte verande i minnet ditt?» Ein kunne velja frå ei liste av 200 boktitlar, laga av bokhandlarar og journalistar.

Den fullførte lista er ei blanding av store romanar, poesi, teaterstykke og teikneseriar. Dei fyrste femti bøkene på lista, vart tekne for seg i eit essay av Frédéric Beigbeder, der han retta merksemda mot at dei fleste titlane var franske.

## Hundreårets 100 bøker

## Sjå òg
* Vinnarar av Nobelprisen i litteratur

## Kjelder

**Denne artikkelen bygger på «[[:en:Le Monde's 100 Books of the Century|Le Monde's 100 Books of the Century]]» frå , og «[[:fr:Les cent livres du siècle|Les cent livres du siècle]]» frå  den 13. februar 2011.*
Ludvig Drevland

**Ludvig Bernhoff Drevland** () var ein norsk lærar, gardbrukar og stortingsmann frå Kvæfjord.

Drevland var son til ein lærar. I 1862 vart han seminarist frå Tromsø. Same året vart han lærar heime i Kvæfjord, 1870-72 også kyrkjesongar. År 1872 byrja han som handelsmann på Borkenes i Kvæfjord. Han slutta handelen i 1875 og vart i staden gardbrukar på Strand i heimbygda. Frå 1880 til han døydde var han kasserar i Kvæfjord Sparebank.

Drevland var ordførar i Kvæfjord 1875-95, og forlikskommissær i mange år. Ei tid var han formann i amtsskulestyret. Han var medlem av den kongelege tollkommisjonen av 1887.

Drevland møtte på Stortinget den 20. april 1881 som varamann frå Tromsø amt, og sat resten av 1881-sesjonen. Han hadde fast sete på Stortinget 1883-88, medlem av næringskomite nr 1. Han vart også vald til stortingsmann for 1889-91, valet vart einstemmig forkasta.

Han døydde i 1911 på garden sin i Kvæfjord.

## Kjelder
* 
*
Gerhard Krogh

**Gerhard Christopher Krogh** () var ein norsk lærar, offiser, forfattar og stortingsmann frå Bergen. Han vart medlem av Stortingets Venstreforening då denne vart skipa i 1883.

Krogh var son til ein skipper. Han avla eksamen ved sjøkrigsskulen i 1861 og var deretter sekondløytnant ved den bergenske brigade i to år. Perioden 1864-76 var han lærar ved Tanks skole i Bergen. Utnemnd til kaptein og kvartermeister i 1877 og oberstløytnant og sjef for Hardanger landevernbataljon i 1891. Til sist, 1897-1905, oberst og sjef for 3. korps og Bergen linjebataljon.

Krogh var medlem av bystyret i Bergen frå 1873 til 1901, ordførar 1879 og 1891. Elles var han sekretær i Bergens jarnbanekomite 1873-78, og frå 1884 styremedlem i Noregs Bank si avdeling i Bergen. Han vart i 1878 medlem av ein kongeleg kommisjon vedkomande utgreiing av spørsmålet om verkstadbedrift for infanteriavdelingane.

Krogh representerte Bergen på Stortinget frå 1880 til -88. Valbolken 1880-82 var han medlem av vegkomiteen, sidan var han formann i same. Han var medlem av valkomiteen 1882-88 og sekretær i Lagtinget i valbolken 1883-85, deretter var han president i Lagtinget 1886-88. Valbolken 1895-97 var han 1. varamann frå Bergen, møtte på Stortinget to gonger i juni og juli 1896.

Han gav ut fleire lærebøker i fag som rekning, geometri og historie.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914

## Bakgrunnsstoff
*
*
Oluf Saxe

**Oluf Andreas Laurentius Saxe** () var ein norsk lærar, prest og stortingsmann frå Kvinesdal.

Saxe var son til ein prest. Han vart student frå Nissens skole i Christiania i 1858 og cand. theol. i 1865. Før han avla embetseksamen, var han i 1860 lærar på borgarskulen i Flekkefjord og 1861 på Nissens skole. Lærar frå 1868 ved Hamar seminar, sidan 1873 styrar av seminaret. Jamsides læraryrket var han frå 1872 til -77 redaktør av Hamar stiftstidende. I 1888 vart Saxe sokneprest i Vang i Hedmark, døydde allereie året etter på Hamar.

Saxe representerte byane Hamar, Lillehammer og Gjøvik på Stortinget frå 1880 til 1888. Alle dei tre valperiodane var han medlem av gasje- og pensjonskomiteen. Saxe var i 1880 medlem av seminarlovkommisjonen. Han var medlem av Høgre frå då dette vart stifta i 1884.

## Kjelder
* Lindstøl, Tallak:*Stortinget og Statsraadet 1814-1914*. Kristiania, 1914
*
Elias Didrichsen

**Elias Didrichsen** () var ein norsk lærar, kjøpmann og stortingsmann frå Moi i Rogaland. Didrik Sigbjørnsen var far hans.

Didrichsen vart seminarist frå Holt seminar i 1842, Dei neste tre åra var han privatlærar i Sokndal. I 1845 vart han tilsett som førstelærar ved folkeskulen i Flekkefjord, ei stilling han hadde til han i 1873 vart styrar og rekneskapsførar for brennevinssamlaget i byen. Han var medlem av bystyret frå 1851 til han døydde, i til saman fjorten år var han ordførar. Forlikskommisær frå 1867.

Didrichsen representerte Flekkefjord på Stortinget periodane 1871-76 og 1880-88. Både 1871-73, 1874-76 og 1880-82 var han medlem av kyrkjekomiteen, sekretær 1876 og 1880-82. Dei to siste valperiodane på Stortinget var han medlem av næringskomite nr 2.

Våren 1888 døydde han i Kristiania under stortingsopphaldet.

## Kjelder
* 
*
Montée

**Montée** er ei norsk progressiv popgruppe frå Oslo. Bandet vart starta i 2006 av Erlend Mokkelbost, Maya Vik og Anders Tjore som hadde bakgrunn frå gruppene JR Ewing, Furia og Turns. I 2009 gav dei ut plata *Isle of Now* og vart tildelt Spellemannprisen 2009 i klassa popgruppe for denne.

Montée har fått speletid for singlane *Amazona* og *Ghost* på NRK P3. Montée har opptredt på Slottsfjellfestivalen i Tønsberg, Øyafestivalen i Oslo og spelte på  i 2011. Same året gav dei ut andreplata si, *Rendition of You*. Frå dette albumet gav dei ut singlane «Ghost» og «Faith».

## Diskografi

* *Isle of Now* (2009)
* *Rendition of You* (2011)

## Kjelder

* Artikkelen er dels omsett frå Bokmålswikipedia om Montée, henta inn 13. februar 2011.

## Referansar og bakgrunnsstoff

* Montée sin blogg på Wordpress.com
* Montée på Vagant.no
* Plateanmelding på Groove.no
* Montée på Myspace.
Språk i Eurovision Song Contest

**Språk i Eurovision Song Contest** gjev oversyn over språk og dialektar som har vorte sunge i Eurovision Song Contest.

Frå 1956 til 1965 kunne ein synge på det språket ein ynskte, men i 1966 vart det innført ein regel om at songane skulle verte sunge på eit av dei offisielle språka i landet ein representerte. Dette var fordi Ingvar Wixell hadde sunge på engelsk for Sverige i 1965.

Regelen varte heilt fram til 1973 då det att vart lov å synge på det språket ein ynskte. Fleire vinnarar på midten av 1970-talet nytta seg av å synge på engelsk, inkludert ABBA som representerte Sverige i 1974. I 1977 vedtok Den europeiske kringkastingsunionen (EBU) at ein ikkje lenger kunne velje språk, men at ein måtte nytte eit av dei offisielle språka i landet ein representerte. Sidan Vest-Tyskland og Belgia allereie hadde vald song før språkregelen vart gjeninnført, fekk dei lov til å synge på engelsk. Songen til Austerrike inneheld òg litt engelsk.

I 1999 vart regelen endra att, slik at ein kunne nytte det språket ein måtte ynskje. Denne endringa førte til at det belgiske bidraget i 2003 vart sungen på eit kunstig språk. I 2006 vart det nederlandske bidraget sungen både på engelsk og eit kunstig språk. Det belgiske bidraget i 2008 vart òg sungen på eit kunstig språk.

Sidan gjenninnføringa av denne regelen har fleire land vald å synge sine songar på fleire ulike språk, ofte engelsk og det offisielle språket i landet. Tidlegare henda det ofte at fleire land, som Kroatia med songen «Don't Ever Cry» i 1993 og Austerrike med songen «One Step» og Bosnia-Hercegovina med songen «Goodbye» i 1997, valde bidrag som vart sungen på eit av dei offisielle språka i landet, men hadde tittel og éin linje av songen på eit anna språk, ofte engelsk.

Landet som har nytta flest språk i éin song er Noreg. Bidraget «It's Just a Game» av Bendik Singers, som representerte Noreg i 1973, vart sungen på tolv språk: engelsk, fransk, spansk, italiensk, nederlandsk, tysk, irsk, serbokroatisk, hebraisk, finsk, svensk og norsk. I 2012 vart songen «Love Unlimited» av Sofi Marinova, som representere Bulgaria, sungen på elleve språk: bulgarsk, tyrkisk, gresk, spansk, serbokroatisk, fransk, romanés, italiensk, aserbajdsjansk, arabisk og engelsk.

Aserbajdsjan er det einaste landet som enno ikkje har delteke med ein song framført på det offisielle språket i landet, aserbajdsjansk. Fram til 2017 hadde ikkje Kviterussland delteke med ein song på eit av sine offisielle språk, kviterussisk og russisk, men det kviterussiske bidraget i 2017 vart framført på kviterussisk.

## Fyrste bruk av språk

## Eurovision Song Contest på dei nasjonale språka

## Kjelder

* *Denne artikkelen byggjer på «[[:en:Languages in the Eurovision Song Contest|Languages in the ESC]]» frå ,  den 14. februar 2011.*
Reidar Larsen

**Reidar Larsen** () er ein norsk blues-pianist, vokalist og komponist busett i Stavanger.

## Karriere

Reidar Larsen flytte til Stavanger som femåring, og har vakse opp i byen. Han tok pianotimar frå sjuårsalderen, og starta band allereie på ungdomsskulen. Han var med på si fyrste plateutgjeving i 1974 med pop- og dansebandet *Staccato*, og han var med i rockegruppa Stavangerensemblet frå oppstarten i 1978 til 1980, og i musikkgruppa Smalhans frå 1980 - 1983.  Sistnemnte gav ut to plater i tida Larsen spelte med dei.

Allereie i 1980 hadde Larsen starta *Reidar Larsen Blues Kvartett*, men han debuterte som soloartist med plateutgjevinga *I'm a Bluesman* i 1982. Oppfylgjaren *Red, White and Blues* kom i 1985, og *You Don't Have to Be Black to Be Blue* frå 1987 vart det fyrste soloalbumet hans som kom på VG-lista.

Seinare i karrieren har Larsen spelt inn album med backing-banda *The Boogie Bastards* (frå 1991) og *The Storytellers* (frå 1997). I 2006 spelte han inn duoalbum med den amerikanske gitaristen Roy Rogers. På plata *Kom inn te oss* frå 2009 hadde han gått over til å syngja på norsk, på stavangerdialekt. For denne plata vann han Spellemannprisen 2009 i kategorien blues. Larsen har også opptrådt på Notodden Blues Festival og vunne *Notodden Bluesfestivals bluespris*.

## Diskografi

* *I'm a Bluesman* (Desperado, 1982)
* *Red, White and Blues* (Desperado, 1985)
* *You Don't Have to Be Black to Be Blue* (Desperado, 1987)
* *Last Train Home* (Desperado, 1990)
* *Boogie Bastard* (Sonet, 1992)
* *Robbery* (Sonet, 1993)
* *Storyteller* (Sonet, 1997)
* *This One's on Me* (Blue Jersey, 2001)
* *Crossing* (Blå finger / Bare Bra Musikk, 2006) saman med Roy Rogers
* *Kom inn te oss* (Blå finger / Universal, 2009)

### Samle- og konsertalbum

* *Blues i boks* (Slagerfabrikken, 1990) samlealbum
* *Statement* (Sonet, 1994) liveinnspilling i The Cotton Club, New York
* *Statement 2* (Sonet, 1995) liveinnspilling i The Cotton Club, New York
* *A Completed Statement* (Sonet, 1995) Statement og Statement 2
* *Mr. Blues Is Coming to Town* (Universal, 2003) samlealbum

## Kjelder

* Store Norske Leksikon om Larsen, skrive av Jon Vidar Bergan.
* Biografi frå Reidar Larsen si offisielle nettside.
* Bokmålswikipedia om Reidar Larsen, henta inn 14. februar 2011.

## Referansar
Det Norske Travselskap

**Det Norske Travselskap** er ein medlemsbasert organisasjon  som jobbar med travsport i Noreg. Det er til saman over 16300 medlemmar i lokallaga. Styreleiar er Merete Johansen. Administrasjonen held hus i Hestesportens Hus ved Bjerke Travbane i Oslo.

## Bakgrunnsstoff
*Det Norske Travselskap om seg sjølv
Welsh-ponni

**Welsh-ponni** er ein ponnirase som stammar frå Wales. Rasen er delt inn i fire kategoriar: Welsh Mountain kat. A, Welsh-ponni kat. B, Welsh Cob kat. C og Welsh Cob kat. D.

## Skildring

Rasestandarden varierer noko frå kategori til kategori. Storleiken spelar ei viktig rolle for inndelinga.
*Welsh mountain kat. A: Opptil 122 cm i mankehøgd.
*Welsh-ponni av ridetype kat. B: Opptil 137 cm i mankehøgd.
*Welsh-ponni av cob-type kat. C: Opptil 137 cm i mankehøgd.
*Welsh cob kat. D: Inga øvre grense.
Dei ulike kategoriane kan kryssast med kvarandre etter visse reglar:
*A X B = B
*B X C = C
*B X D = C eller D (avhengig av høgd)
*C X D = C eller D (avhengig av høgd) 
Er foreldra av same kategori vert avkommet også av den kategorien.

## Historie
Welsh-ponnien stammar frå små, walisiske fjellponniar. Opp gjennom hundreåra har andre hestetypar blitt kryssa inn, mellom anna arabarhest og hackneyhest. *The Welsh Pony and Cob Society* vart skipa i 1901 og er den største av dei britiske hesteraseorganisasjonane. Den fyrste stamboka kom i 1902. Opplegget med inndeling i kategoriar kom inn i biletet i 1949.

## Førekomst
Welsh-ponnien finst i store delar av verda, også i Noreg.

## Bruk
Welsh-ponnien vert for det meste brukt til ride- og køyreponni for barn og unge.  

## Bakgrunnsstoff
*Norsk ponniavlsforening om Welsh-ponni
*The Welsh Pony and Cob Society ''Cymdeithas y Merlod a'r Cobiau Cymreig''